Amfibiebuss

Amfibiebuss er et busskjøretøy med amfibiske egenskaper. Amfibiske kjøretøyer i eldre tid var benyttet som turbuss for opplevelsesreise eller sightseeingsreise som etterkrigskjøretøyet GMC DUKW, i nyere tid har amfibiske kjøretøyer basert på bussen overtatt.

Historie

Utrangerte amfibiske kjøretøyer som var til overs etter slutten på den andre verdenskrigen var ofte benyttet for sivile oppdrag som turistbuss for opplevelsestur på feriesteder i etterkrigstiden. Det vanligste valget var GMC DUKW basert på GMC CCKW 2½-ton 6x6 lastebilen som var satt i produksjon for det amerikanske militæret. DUKW som fikk det uutslettelige kallenavnet «Ducks» er basert på et meget godt gjennomtenkt og testet design som under krigen hadde bevist seg gang på gang. Da produksjonen ble stoppet etter krigens slutt, var 21147 kjøretøyer bygd. 
De fleste som overlevd, ble solgt til myndigheter i flere land for politi-, brannvesens-, og livredningsformål. Den første turistbussen basert på DUKW startet i Wisconsin Dells, Wisconsin av Mel Flath i 1946. Flath sammen med Bob Unger og Helen Raab startet historiens første «Duck Tour» med tur mellom Lake Delton og Wisconsin River. Siden hadde forskjellige reisebyråer og andre som var involvert i turistvirksomheten, tilbudt sightseeingtur med amfibiske kjøretøyer som ofte var ombygd som turistbuss. 
DUKW-kjøretøyet har en rival innenfor den lukrative virksomheten, LARC-V (Lighter, Amphibious Resupply, Cargo, 5 ton) med en kapasitet på 5 tonn i lasteevne, det dobbelte av lasteevnen for DUKW. DUKW dominerte markedet omkring de amfibiske turistbussene ettersom disse var relativt enkle å operere og modifisere etter egne forespørsel. Dermed kunne turister i mange tiår oppleve å reise til sjøs med amfibiske kjøretøyer i havneområder, innsjøer og elver. Turistreisebyråer tilbød også spesielle turer der hvor det ikke var mulig med andre transportmidler. Internasjonalt sett er bussturene kjent som «Duck tours». I 1990 hadde over en million reist med omtrent 225 DUKW-busser bare i USA.
Siden århundreskiftet, etter hvert som de eldre amfibiebussene måtte tas av tjeneste, har flere bussprodusenter kommet med forskjellige bussmodeller som er basert på den moderne bussen fremfor lastebilen som DUKW. CAMI i USA hadde utviklet sitt eget konsept hvor skroget er produsert i ABS plast med skummateriale for å ha stor flyteevne, og har siden 2002 tilbudt denne bussmodellen over hele verden. Motivet for de nybygde bussene var karakterisk for bussbyggeren John Giljam i USA, han hadde et turbusselskap på Hilton Head Island hvor de eldre LARC-kjøretøyene var sterkt preget av alderdommen. Så han utviklet «Hydra-Terra» med 49 sitteplasser. Bussmodellen ble improvisert i 2005 ved å sette inn innfelte hjul. 
I Nijmegen, Nederland begynte DAT produksjonen basert på busschassis bygd av bussprodusenten de Jong i 2010 på forespørsel fra Splashtours i Rotterdam etter Amfibus-designen var utarbeidet. Den nederlandskbygde bussen er litt større enn en standardbuss med sin lengde på 13,8 meter, men med 50 sitteplasser i et 22 tonn tungt skrog som på land kan ha topphastighet på 80 km/t og i vannet omtrent 6,5 knop. I Japan har interessen for amfibiske bussreiser blitt vekket, og dette førte til at bussprodusenten Nihon Suiriku Kanko tilbød flere modeller. Den første japanske amfibiebussen ble levert i 2007 til Osaka Duck Tour.
I Stockholm har et turistreisebyrå i 2013 åpnet turistbussvirksomheten «Ocean Bus» med amfibiebuss som har gjort det mulig å foreta sightseeingtur i det stockholmske havneområdet omkring Skeppsholmen. Bussen ble døpt «Estelle» etter den svenske prinsessen Estelle og oppfyller sikkerhetskrav for både buss og passasjerbåt. Den første turen var i august 2014.